Diari Oficial de la Generalitat Valenciana


Sumari del DOGV 4728, del 07-04-2004 (2004/3141)

Informació pública del programa d'actuació aïllada corresponent al tram del carrer de Moixent cantonada amb l'avinguda d'Ausiàs March.
--------------------------------------------------------------------------------------------------------------------------------------

### Dades del document

Número de DOGV
:   4728

Data del DOGV
:   07-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3141


Organisme emissor
:   Ajuntament de Benifaió

Tipus de document
:   Anunci

Informació pública del programa d'actuació aïllada corresponent al tram del carrer de Moixent cantonada amb l'avinguda d'Ausiàs March. [2004/F3141]
  
Pel Decret de l'Alcaldia número 303, de data 4 de març de 2004, i d'acord amb allò establit en l'article 45 i 46 de la Llei 6/1994, de 15 de novembre, Reguladora de l'Activitat Urbanística Valenciana, es sotmet a informació pública el programa d'actuació aïllada que comprén projecte d'urbanització, compte de liquidació provisional i relació de compromisos que assumeix l'Ajuntament de Benifaió que correspon a la urbanització del tram del carrer de Moixent cantonada Ausiàs March, redactat d'ofici per l'Ajuntament de Benifaió mitjançant el sistema de gestió directa.
  
En virtud d'allò previst en l'article 46 de la Llei Reguladora de l'Activitat Urbanística, i dins el termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana, es podran formular alternatives tècniques en competència amb la desencadenant d'este projecte, així com formular les al·legacions que s'estimen convenients.
  
Este termini, quedarà prorrogat per 20 dies addicionals, si en els 10 primers dies d'informació pública, algun interessat es comprometera a presentar una alternativa tècnica substancialment diferent i prestara caució d'això, i es farà constar la pròrroga en el tauler d'anuncis.
  
Vist allò exposat i segons allò que disposa l'article 46 de la Llei Reguladora de l'Activitat Urbanística, aquells interessats en adquirir la condició d'agent urbanitzador, podran presentar proposicions juridicoeconòmiques en els cinc dies següents, al venciment del termini de 20 dies d'exposició pública, o dels 40 dies hàbils, cas que s'haja acordat la citada pròrroga.
  
L'acta d'obertura de pliques tindrà lloc en l'ajuntament a les 12.00 hores de la següent data a la conclusió del termini per a presentar-les. Dins els 10 dies següents al de l'obertura de pliques podran ser objecte de consulta i objecte de les corresponents al·legacions totes les actuacions de l'expedient.
  
Així mateix, es fa constar que prèviament a la publicació d'este anunci, s'ha efectuat remissió d'avís als titulars que consten en el cadastre com a titulars de l'actuació proposadal El present anunci servix de publicació, i de conformitat amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es comunica també, per mitjà d'este anunci, a tots els titulars cadastrals o propietaris afectats que pogueren resultar desconeguts o que les dades del cadastre siguen errònies.
  
L'expedient podrà ser examinat en el Departament d'Urbanisme de l'Ajuntament de Benifaió (Plaça Major, 15-3ª planta), en horari de 09.00 a 14.00 hores.
  
Cosa que es publica per a general coneixement, segons allò disposat en l'article 46 de la Llei Reguladora de l'Activitat Urbanística.